หนองคาย จัดเดินแบบผ้าไทยเพื่อการกุศล สืบสานภูมิปัญญา ความเป็นอัตลักษณ์ของไทย
จังหวัดหนองคาย ร่วมกับชมรมแม่บ้านมหาดไทยจังหวัดหนองคาย จัดงานเดินแบบผ้าไทยเพื่อการกุศล เพื่อเป็นการสืบสานภูมิปัญญา ความเป็นอัตลักษณ์ของไทย ที่เวทีเดินแบบชั่วคราว ลานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี จังหวัดหนองคาย ร่วมกับชมรมแม่บ้านมหาดไทยจังหวัดหนองคาย นายรณชัย จิตรวิเศษ ผู้ว่าราชการจังหวัดหนองคาย และนางวัชรินทร์ จิตรวิเศษ ประธานแม่บ้านมหาดไทย จัดให้มีการงานเดินแบบผ้าไทยเพื่อการกุศล ปี 2562 ขึ้นงานเดินแบบผ้าไทยเพื่อการกุศลฯ ที่จัดขึ้นครั้งนี้ เพื่อเป็นการสืบสานภูมิปัญญา ความอัตลักษณ์ของไทย ตระหนักถึงคุณค่าของผ้าไทยให้ดำรงอยู่คู่คนไทยสืบไป เพื่อเป็นการส่งเสริมการท่องเที่ยวและการจำหน่ายผลิตภัณฑ์พื้นบ้านภูมิปัญญาของจังหวัดหนองคาย และยังเป็นการจัดหารายได้เพื่อใช้ในกิจการสาธารณกุศลของชมรมแม่บ้านมหาดไทยจังหวัดหนองคาย มีหัวหน้าส่วนราชการ ตัวแทนจากหน่วยงานภาครัฐและภาคเอกชนในจังหวัดหนองคาย และชาวหนองคาย เข้าร่วมเดินแบบผ้าไทยที่หลากหลายและสวยงาม และเข้าร่วมงานฯครั้งนี้อย่างพร้อมเพรียง